stanford-oval/wikipedia huggingface dataset:
Baahubali: The Beginning
Tuotanto

Baahubali: The Beginning kuvattiin teluguksi ja tamiliksi, minkä lisäksi se jälkiäänitettiin hindiksi ja malajalamiksi. Elokuvan on tuottanut Arka Mediaworks, ja sen budjetti on telugunkielisen elokuvateollisuuden toistaiseksi suurin. Baahubali on S. S. Rajamoulin ensimmäinen kokonaan digitaalisesti kuvattu elokuva.
Pääosanäyttelijät joutuivat suorittamaan roolejaan varten vaativan ratsastus- ja miekkailukoulutuksen. Kuvausharjoituksissa Rana Daggubati loukkaantui sairaalakuntoon pudottuaan hevosen selästä Ram Charanin poolokerholla, mutta vakavilta vammoilta tapaturmassa vältyttiin.
Huhtikuussa 2013 uutisoitiin, että elokuvassa nähdään merkittävässä roolissa tamilinäyttelijä Sathyaraj, joka esiintyi Prabhasin kanssa myös aiemmin samana vuonna ilmestyneessä elokuvassa Mirchi. Elokuvassa esiintyy pienessä roolissa myös kannadalainen näyttelijä Sudeep, josta tuli Rajamoulin edellisessä elokuvassa, Eegassa, tekemänsä roolisuorituksen vuoksi suosittu myös Intian telugunkielisillä alueilla.
Keväällä 2013 Baahubalin lavastaja Sabu Cyril pystytti valtavat lavasteet Ramoji Film Cityyn elokuvan kuvauksia varten. Elokuvan kuvaukset alkoivat lähes vuoden kestäneen esituotantovaiheen jälkeen 6. heinäkuuta Kurnoolin Rock Gardenissa. Joulukuussa 2014 elokuvaa kuvattiin kolmen viikon ajan Bulgariassa.
Soundtrack

| Telugunkielinen kappalelistaus |
| --- | --- | --- | --- | --- | --- | --- | --- | --- | --- |
| Nro | Nimi | Laulajat(s) | Kesto |  |  |  |  |  |  |
| 1. | ”Pacha Bottasi” | Karthik, Damini Bhatla | 4.33 |  |  |  |  |  |  |
| 2. | ”Jeeva Nadhi” | Geetha Madhuri | 1.55 |  |  |  |  |  |  |
| 3. | ”Dheevara” | Ramya Behara, Deepu | 5.43 |  |  |  |  |  |  |
| 4. | ”Mamatala Talli” | Satya Yamini, Chorus | 4.04 |  |  |  |  |  |  |
| 5. | ”Nippulaa Swasa Ga” | M. M. Keeravani | 3.26 |  |  |  |  |  |  |
| 6. | ”Manohari” | Mohana Bhogaraju, L. V. Revanth | 3.52 |  |  |  |  |  |  |
| 7. | ”Sivuni Aana” | M. M. Keeravani, Mounima | 3.32 |  |  |  |  |  |  |
| 8. | ”Dheevara” (English version)  | Ramya Behara, Aditya | 3.26 |  |  |  |  |  |  |
|  |  |  | 27.08 |  |  |  |  |  |  |
Kaikki kappaleet säv. ja san. Madhan Karky.
| Tamilinkielinen kappalelistaus |
| --- | --- | --- | --- | --- | --- | --- | --- | --- | --- |
| Nro | Nimi | Laulajat(s) | Kesto |  |  |  |  |  |  |
| 1. | ”Pachchai Thee” | Karthik, Damini Bhatla | 4.33 |  |  |  |  |  |  |
| 2. | ”Jeeva Nadhi” | Geetha Madhuri | 1.55 |  |  |  |  |  |  |
| 3. | ”Deerane” | Ramya Behara, Deepu | 5.43 |  |  |  |  |  |  |
| 4. | ”Irul Konda Vaanil” | Deepika | 4.04 |  |  |  |  |  |  |
| 5. | ”Moochile Theeyumaay” | Kailash Kher | 3.26 |  |  |  |  |  |  |
| 6. | ”Manogari” | Haricharan, Mohana Bhogaraju | 3.52 |  |  |  |  |  |  |
| 7. | ”Siva Sivaya Potri” | M. M. Keeravani, Vaikom Vijayalakshmi | 3.32 |  |  |  |  |  |  |
| 8. | ”Theerane” (English version)  | Ramya Behara, Aditya | 3.26 |  |  |  |  |  |  |
|  |  |  | 27.08 |  |  |  |  |  |  |
Julkaisu

Baahubali: The Beginningin traileri julkaistiin 1. kesäkuuta 2015 ja soundtrack 13. kesäkuuta 2015. Elokuvan ensi-ilta oli 10. heinäkuuta 2015 ja kriitikkojen arvostelut vaihtelivat hyvästä keskinkertaiseen. Elokuvan jatko-osa Baahubali: The Conclusion sai ensi-iltansa huhtikuussa 2017.
Julkaisu > Tuotto

Baahubali: The Beginning menestyi taloudellisesti loistavasti. Elokuun puoliväliin mennessä se oli noussut kaikkien aikojen eniten tuottaneeksi elokuvaksi Intiassa ja maailmanlaajuisten lipputulojen osalta Intian kolmanneksi menestyneimmäksi elokuvaksi PK:n ja Bajrangi Bhaijaanin jälkeen.
Aiheesta muualla

Wikimedia Commonsissa on kuvia tai muita tiedostoja aiheesta .
Elokuvan virallinen sivusto
Bertil von Alfthan

Bertil Otto von Alfthan (2. marraskuuta 1884 Helsinki – 11. toukokuuta 1963) oli suomalainen vapaaherra, tohtori-insinööri ja rationalisointiasiantuntija joka toimi yritysjohtajana ja toimittajana.
Von Alfthanin vanhemmat olivat tehtailija, vapaaherra Anton Reinhold Alfthan ja Bertha Frenckell. Hän pääsi ylioppilaaksi 1903 ja valmistui Dresdenistä insinööriksi 1910 ja tohtori-insinööriksi 1912.
Von Alfthan oli Juantehdas Oy:n isännöitsijänä 1914–1916, pyörätehtaan johtajana Pietarissa 1916–1918 ja Agroksen ulkomaan osaston johtajana 1919–1920. Hän oli Hufvudstadsbladetin toimituksen jäsenenä 1922–1925, Puolan lähetystössä sanomalehtiselostajana ja PAT-tietotoimiston asiamiehenä 1922–1925 sekä Chicago Tribunen kirjeenvaihtajana vuodesta 1923 alkaen. Von Alfthan muodosti komitean, jonka aloitteesta Yleisradio perustettiin 1926. Hän toimi sitten isänsä Leningradiin perustaman paperinjalostustehdas Ägan toimitusjohtajana 1926–1929, tuotanto- ja teknillisenä johtajana elokuva-alalla 1930–1933 sekä sanomalehtien uutiskeskuksen ja aikakauslehti Viikon toimituksen jäsenenä vuodesta 1932. Von Alfthan kirjoitti taloudellisista ja rationalisoimiskysymyksistä kotimaisiin ja ulkomaisiin julkaisuihin.
Von Althan kuului professori J. J. Sederholmin ja Jalmari Kekkosen ohella niihin henkilöihin jotka olivat tuomassa taylorismia Suomeen sotien välisenä aikana. Hänen tulkintansa mukaan yhdysvaltalaisen rationalisoinnin keskeisiä piirteitä olivat suhteellisen korkeat palkat, henkisen työn suurempi osuus verrattuna manuaaliseen työhön, hyvin onnistuneen työn palkitseminen, tieteellisten kokeiden käyttö tuotannon tehostamiseen ja suuren mittakaavan tuotantoon pyrkiminen. Hän korosti teknillisen ja kaupallisen koulutuksen merkitystä tuotannon tehostamisessa ja siinä että sen tarjosi työväenluokalle väylän sosiaaliseen nousuun. 1930-luvulla von Alfthan otti kuitenkin Saksan esikuvaksi Yhdysvaltain asemesta ja hän liittyi toisen maailmansodan aikana mukaan eri kansallissosialististen ryhmien toimintaan.
Bertil von Alfthan oli naimisissa vuodesta 1917 Lina Elisabeth Rudsingin kanssa. Heidän tyttärensä oli näyttelijä Dolly von Alfthan.
Teoksia

Die Bestimmung des wirtschaftlich günstigsten Durchmesser bei Wasser-Druckrohr-Leitungen, väitöskirja. A. Dressel, Dresden 1912
Arbetets aktivism : en framställning av Finlands folkorganisations mål och strävanden. Finlands folkorganisation, Helsingfors 1934
Johdatus työntutkimukseen : omistetaan Suomen työntutkimuksen uranuurtajalle, vuorineuvos Carl-Gustaf Herlitzille. Otava 1943
Bagdadin paristo

Piirroskuva "Bagdadin pariston" muodostavista kolmesta esineestä
Bagdadin paristo on yhteisnimitys esineille, jotka löydettiin Khuyut Rabbouan kylästä läheltä Bagdadia vuonna 1936. Esineet ovat päästään asfaltilla tukittuja saviruukkuja, joiden keskellä on kuparinen sylinteri ja rautasauva. Esineet on ajoitettu noin vuoteen 200 eaa.
Esineet tulivat laajempaan tietoon vuonna 1938, kun saksalainen Wilhelm König, Irakin kansallismuseon johtaja, löysi esineet museon kokoelmista ja julkaisi Saksaan palattuaan kirjoituksen, jossa hän spekuloi mahdollisuudella, että esineet olisivat muinaisia paristoja. Königin mukaan niitä olisi mahdollisesti käytetty kultausten tekemiseen elektrolyysin avulla. Menetelmällä tuotettuja esineitä ei kuitenkaan aikakaudelta tunneta.
On väitetty, että esineistä tehdyillä kopioilla olisi kokeissa pystytty saamaan aikaan elektrolyysi. Kokeista ei kuitenkaan ole julkaisuja, eikä niitä ole kyetty toistamaan.
Vallitseva näkemys on, että ruukuissa on säilytetty papyrukselle kirjoitettuja tekstejä.
Esineet ryöstettiin Irakin kansallismuseosta Irakin sodan aikana vuonna 2003.
Bianka Keczeli

| Mitalit> Maa:   Unkari.Tyttöjen ammunta.MM-kilpailut  | Mitalit> Maa:   Unkari.Tyttöjen ammunta.MM-kilpailut  | Mitalit> Maa:   Unkari.Tyttöjen ammunta.MM-kilpailut  | Maa:   Unkari> Tyttöjen ammunta. |
| --- | --- | --- | --- |
|  Kultaa | Zagreb 2006 | 10 m liikkuvamaali, sekajuoksut |  |
|  Kultaa | Plzeň 2008 | 10 m liikuvamaali |  |
|  Kultaa | Plzeň 2008 | 10 m liikkuvamaali, sekajuoksut |  |
|  Hopeaa | Zagreb 2006 | 10 m likkuvamaali |  |
|  Pronssia | Plzeň 2008 | 10 m liikkuvamaali, joukkue |  |
|  Pronssia | Plzeň 2008 | 10 m liikkuvamaali, sekajuoksut, joukkue |  |
Bianka Keczeli (s. 23. tammikuuta 1988 Keszthely) on unkarilainen riistamaaliampuja ja nuorten maailmanmestari.
Keczeli on saavuttanut MM-kilpailuissa Zagrebissa 2006 ja Plzeňissä 2008 kolme kultaa, yhden hopea ja kaksi pronssia.
Järvenpään voimalaitos

| Järvenpään voimalaitos |
| --- | --- |
Omistaja:  Tuusulanjärven Lämpö Oy
Perustaja:  Fortum
Sijainti:  Järvenpää
Järvenpään voimalaitos on Tuusulanjärven Lämpö Oy:n lämpövoimalaitos, joka sijaitsee Järvenpäässä.
Voimalaitos sekä Järvenpään ja Tuusulan kaukolämpöverkot siirtyivät Vantaan Energia Keski-Uusimaa Oy:n omistukseen Fortumilta 19. elokuuta 2020. Vantaan Energia Keski-Uusimaa Oy:n nimi vaihdettiin Tuusulanjärven Lämpö Oy:ksi 25. maaliskuuta 2024. Tuusulanjärven Lämpö Oy:n omistavat Vantaan Energia, Infranode ja Keva.
Juraj Mikúš

Juraj Mikúš voi tarkoittaa seuraavia henkilöitä:
Juraj Mikúš, vuonna 1987 syntynyt slovakialainen jääkiekkoilija, pelipaikaltaan hyökkääjä
Juraj Mikúš, vuonna 1988 syntynyt slovakialainen jääkiekkoilija, pelipaikaltaan puolustaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juraj Mikúš”, voi hakea sivunnimihaulla, laajalla sivunnimihaulla tai tekstihaulla.
Jääkiekon I-divisioona 1987–1988

| Jääkiekon I-divisioona 1987–1988 |
| --- | --- |
Nousseet joukkueet:  HPK ja SaiPa
Pudonneet joukkueet:  VaKi Vantaa
Ylempi sarjataso:  SM-liiga
Alempi sarjataso:  II-divisioona
  ← 1986-1987 :  1988-1989 → 
Jääkiekon I-divisioona 1987–1988 oli Suomen toiseksi korkeimman Jääkiekon I-divisioonan 14. kausi. HPK Hämeenlinna ja SaiPa Lappeenranta nousivat suoraan SM-liigaan. Lahden Kiekko-Reipas selviytyi Liigakarsintoihin Kouvolan KooKoota vastaan, jossa lopulta epäonnistui. VaKi Vantaa putosi kolmanteen divisioonaan.
Runkosarja

|  | joukkue | O | V | T | H | TM-PM | pisteet |
| --- | --- | --- | --- | --- | --- | --- | --- |
| 1. | HPK Hämeenlinna | 44 | 36 | 2 | 6 | 302:98 | 74 |
| 2. | SaiPa Lappeenranta | 44 | 30 | 3 | 11 | 239:166 | 63 |
| 3. | Kiekko-Reipas Lahti | 44 | 27 | 4 | 13 | 212:161 | 58 |
| 4. | JoKP Joensuu | 44 | 28 | 0 | 16 | 217:173 | 56 |
| 5. | Vaasan Sport | 44 | 25 | 0 | 19 | 218:173 | 50 |
| 6. | TuTo Hockey | 44 | 23 | 3 | 18 | 236:224 | 49 |
| 7. | Jokerit Helsinki | 44 | 20 | 6 | 18 | 193:182 | 46 |
| 8. | SaPKo Savonlinna | 44 | 15 | 4 | 25 | 191:230 | 34 |
| 9. | Ketterä Imatra | 44 | 16 | 0 | 28 | 191:243 | 32 |
| 10. | FoPS Forssa | 44 | 13 | 2 | 29 | 185:276 | 28 |
| 11. | Karhu-Kissat | 44 | 13 | 1 | 30 | 175:267 | 27 |
| 12. | VaKi Vantaa | 44 | 4 | 3 | 37 | 123:289 | 11 |
Liigakarsinta

Liigakarsintaottelut pelattiin paras viidestä järjestelmällä. SM-liigan 10. Kouvolan KooKoo sai vastaansa I-divisioonassa kolmanneksi sijoittuneen Lahden Kiekkoreippaan.
| KooKoo – Kiekkoreipas |
| --- | --- | --- | --- | --- |
| KooKoo | Kiekkoreipas | 4–3 |  |  |
| Kiekkoreipas | KooKoo | 5–1 |  |  |
| KooKoo | Kiekkoreipas | 3–4 |  |  |
| Kiekkoreipas | KooKoo | 3–4 |  |  |
| KooKoo | Kiekkoreipas | 8–5 |  |  |
| KooKoo säilyi SM-liigassa voitoin 3-2. Kiekkoreipas jäi I-divisioonaan | KooKoo säilyi SM-liigassa voitoin 3-2. Kiekkoreipas jäi I-divisioonaan | KooKoo säilyi SM-liigassa voitoin 3-2. Kiekkoreipas jäi I-divisioonaan | KooKoo säilyi SM-liigassa voitoin 3-2. Kiekkoreipas jäi I-divisioonaan |  |
I-divisioonakarsinta

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Koo-Vee | 8 | 3 | 4 | 1 | 34 | 28 | +6 | 10 |
| Kiekko-Espoo | 8 | 3 | 3 | 2 | 44 | 26 | +18 | 9 |
| Peliitat | 8 | 4 | 1 | 3 | 33 | 32 | +1 | 9 |
| VaKi | 8 | 3 | 2 | 3 | 29 | 31 | -2 | 8 |
| Lohi-Kiekko | 8 | 2 | 0 | 6 | 25 | 48 | -23 | 4 |
Koo-Vee, Kiekko-Espoo ja Peliitat nousivat I-divisioonaan. VaKi putosi II-divisioonaan.
Białobrzegi

| Białobrzegi |
| --- | --- |

 fiBiałobrzegi 
 51°37′59″N, 22°25′01″E 
Väestö
Väkiluku (2011):  456
Białobrzegi on kylä Kockin kunnassa Lubartówin piirikunnassa Lublinin voivodikunnassa Puolassa. Kylä sijaitsee noin kolmen kilometrin päässä Kockin kunnan hallintokeskuksesta Kockista. Vuoden 2011 väestönlaskennan mukaan siellä asui 456 asukasta.
Käännös suomeksi
Jääkiekon I-divisioonan kausi 1975–1976

| I-divisioona 1975–1976 |
| --- | --- |
Joukkueiden määrä:  10
Sarja alkoi:  5.lokakuuta 1975
Sarja päättyi:  3.maaliskuuta 1976
Nousseet joukkueet:  K-Reipas
Pudonneet joukkueet:  JoKP
Pistepörssin voittaja:  Markku Perkkiö, Kärpät
Ylempi sarjataso:  SM-Liiga
Alempi sarjataso:  II-divisioona
  ← 1974-1975 :  1976-1977 → 
Kaudella 1975–1976 Jääkiekon I-divisioona pelattiin kymmenen joukkueen nelinkertaisena sarjana. Sarjan kaksi parasta etenivät SM-karsintaan kahden SM-liigan heikoimman joukkueen kanssa ja kaksi heikointa joukkuetta joutuivat karsimaan sarjapaikastaan II-divisioonan parhaiden kanssa.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  Kiekkoreipas  | 36 | 27  | 2  |  7  | 241  |  122  | +119 | 56 |
| 2 |  Kärpät  | 36 | 25  | 0  | 11   | 216  | 126 | +90 | 50 |
| 3 | SaiPa  | 36 | 23  | 4  | 9   | 190  | 141  | +49 | 50 |
| 4 | HPK  | 36 | 17  | 5  | 14   | 182  | 158  | +24 | 39 |
| 5 |  KooKoo  | 36 | 16  | 6  | 14  | 173  | 170  | +3 | 38 |
| 6 |  Jukurit  | 36 | 15  | 6  | 15   | 147  | 177 | -30 | 36 |
| 7 |  SaPKo  | 36 | 13  | 5 | 18   | 145  | 179 | -34 | 31 |
| 8 |  PiTa  | 36 | 11  | 6  | 19   | 125  | 170 | -45 | 28 |
| 9 |  JyP  | 36 | 8  | 1  | 27  | 139  | 235 | -96 | 17 |
| 10 |  JoKP  | 36 | 4  | 7  | 25  | 93  | 173 | -80 | 15 |
Uusintaottelu: Kärpät-SaiPa 6-4

Kaksi parasta SM-liigakarsintaan, kaksi heikointa I-divisioonakarsintaan.
Sarjataulukko > Liigakarsinta

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  FoPS  | 6 | 3  | 1  | 2   | 32  | 29 | +3 | 7 |
| 2 |  Kiekkoreipas  | 6 | 3  | 0  |  3  | 35  | 30  | +5 | 6 |
| 3 |  Kärpät  | 6 | 2  | 2  | 2   | 23  | 32 | -9 | 6 |
| 4 |  Sport  | 6 | 2  | 1  | 3  | 26  | 25  | +1 | 5 |
Uusinta toisesta SM-liigapaikasta: Kärpät – Kiekkoreipas 3–4 jatkoajalla.

Kiekkoreipas nousi SM-liigaan, josta putosi Sport. FoPS säilytti SM-liigapaikkansa.
Sarjataulukko > I-divisioonakarsinta

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  JyP  | 6 | 5  | 1  | 0   | 29  | 23 | +6 | 11 |
| 2 |  Jäähonka  | 6 | 3  | 1  |  2  | 30  | 33  | -3 | 7 |
| 3 |  JoKP  | 6 | 3  | 0  | 3   | 27  | 21 | +6 | 6 |
| 4 |  StU  | 6 | 0  | 0  | 6  | 19  | 38  | -19 | 0 |
Jäähonka nousi I-divisioonaan, josta putosi JoKP. JyP säilytti sarjapaikkansa.
Benoît Debie

Benoît Debie (s. 1968 Liège) on belgialainen elokuvaaja, joka tunnetaan parhaiten työstään elokuvissa Irreversible – syntiset (2002), Enter the Void (2009), The Runaways (2010) ja Spring Breakers (2012).
Valikoitu filmografia

Irreversible – syntiset (Irréversible, 2002)
Enter the Void (2009)
The Runaways (2010)
Get the Gringo (2012)
Spring Breakers (2012)
Lost River (2014)
Love (2015)
Climax (2018)
Sistersin veljekset (The Sisters Brothers, 2018)
The Beach Bum (2019)
Lux Æterna (2019)
Videografia

John Legend – "Who Do We Think We Are" (2013)
Rihanna – "Bitch Better Have My Money" (2015)
Beyoncé & Jay-Z – "Apeshit" (2018)
Aiheesta muualla

Viralliset kotisivut (englanniksi)
Benoît Debie Internet Movie Databasessa. (englanniksi)
Julia Cameron

| Julia Cameron> Henkilötiedot |
| --- | --- |
Syntynyt: 4. maaliskuuta 1948 Illinois, Yhdysvallat
Ammatti:  kirjailija, toimittaja, käsikirjoittaja ja kouluttaja
Aiheesta muualla
Kotisivut
Löydä lisää kirjailijoitaKirjallisuuden teemasivulta
Julia Cameron (s. 4. maaliskuuta 1948 Illinois, Yhdysvallat) on yhdysvaltalainen menestynyt pitkän linjan kirjailija, toimittaja, käsikirjoittaja ja kouluttaja. Oman luovan työnsä ohella hän vetää kirjoittajakursseja sekä Tie luovuuteen- ja Kultasuoni-työpajoja. Hänen kirjoittamista käsittelevien teostensa Tie uovuuteen, Kultasuoni ja Tyhjän paperin nautinto perustana ovat niin omat kuin kollegoiden ja oppilaidenkin kokemukset.
Cameron on kirjoittanut 18-vuotiaasta asti. Hän on osallistunut lukuisien televisiosarjojen käsikirjoituksiin, muun muassa jakson Miami Vice -tv-sarjaan sekä tv-elokuvaan Elvis ja kaunotar. Hän on myös osallistunut elokuvien Taksikuski, New York, New York ja The Last Waltz käsikirjoituksiin. Cameron on kirjoittanut, tuottanut ja ohjannut elokuvan God's Will vuonna 1989.
Cameronin kirjaa The artist's way, joka on julkaistu suomeksi nimillä Luovuuden tie sekä Tie luovuuteen, on sen vuonna 1992 ilmestymisen jälkeen myyty yli neljä miljoonaa kappaletta. Kirjan kustantaja ei uskonut sen menestykseen, ja sen vuoksi ensimmäinen painos oli vain 9 000 kappaletta. Kustantaja ei ollut myöskään varma, mihin hyllyyn kirja olisi pitänyt sijoittaa. Kirja on elämäntaito-opas. jossa kirjailija kertoo kahdesta käytännön ohjeesta; aamusivut ja taiteilijatreffit. Aamusivut tarkoittaa, että kirjoitetaan kolme sivua käsin siitä, mitä on mielessä. Itse kirjoituksella ei ole väliä, vaan tarkoitus on tyhjentää mieli hälystä ja ahdistuksesta. Taiteilijatreffeissä taas annetaan aikaa sisäiselle taiteilijalle kerran viikossa ja lähdetään jonnekin yksinään rauhoittumaan ja rentoutumaan.
Cameron oli 1970-luvulla naimisissa Martin Scorsesen kanssa. Heillä on yksi tytär Domenica Elizabeth Cameron-Scorsese, joka syntyi vuonna 1976.
Cameronin suomeksi julkaistuja teoksia

Tie luovuuteen : henkinen polku syvempään luovuuteen.  Suomentanut Pakkala, Pekka. Helsinki:  Like, 2010.  ISBN 978-952-01-0073-5.  Ilmestynyt aiemmin nimellä Luovuuden tie. Julkaistu ensimmäisen kerran suomeksi vuonna 1997.
Kultasuoni : matka luovuuden sydämeen.  Suomentanut Pakkala, Pekka. Helsinki:  Like, 2007.  ISBN 978-952-471-924-7.
Tyhjän paperin nautinto: tie luovaan kirjoittamiseen.  Suomentanut Ahokas, Juha; Pakkala, Pekka. Helsinki:  Like, 2004.  ISBN 952-471-393-4.
Aiheesta muualla

Brander, Janica: Kun tyhjyyteen tuijottelusta tuli taas sallittu nautinto Savusuolaa -blogi.  29.11.2016. Viitattu 11.4.2019.
Pitko, Suvi: Tie luovuuteen Tiimiakatemia – Esseepankki.  16.05.2013. Arkistoitu 11.4.2019. Viitattu 11.4.2019.
Matousek, Mark: The Artist's Way: An Interview With Julia Cameron Psychology Today.  23.1.2014. Viitattu 11.4.2019 (englanniksi).
Kai Fjell

Kai Fjell
Kai Breder Fjell (2. maaliskuuta 1907 Skoger, Norja – 10. tammikuuta 1989 Oslo, Norja) oli norjalainen taidemaalari.
Fjell syntyi Skoger-nimisessä kylässä Buskerudin ja Vestfoldin läänien rajalla. Hän pääsi Carl von Hannon oppilaaksi vuonna 1926 Oslossa[lähde? ] ja piti ensimmäisen näyttelynsä vuonna 1932. Läpimurroksi osoittautui vuonna 1937 Kunstnernes Husissa järjestetty näyttely.
Fjell sai Pyhän Olavin ritarikunnan komentajan arvon vuonna 1976.[lähde? ] Hän maalasi vanhoille päivilleen saakka.
Baglungin piirikunta

| Baglungin piirikunta वाग्लुङ, Bāgluṅ |
| --- | --- |

 Baglungin piirikunnan sijainti Nepalissa.
 Koordinaatit: 28.267°N, 83.599°E 
Valtio:     Nepal
Kehitysalue:  Läntinen kehitysalue
Vyöhyke:  Dhawalagiri
Hallinto:  
 – hallinnollinen keskus:  Baglung (29 360 as., 2011)
Pinta-ala:  1 784 km²
Väkiluku (2011)  ():  268 613
 – väestötiheys:  151 as./km²
HDI (2011):  0,478
Lyhenteet:  
 – ISO 3166:  NP-DH
 
ddcbaglung.gov.np
 Baglungin piirikunnan kartta. Piirikunnan kaupungit (2011 tilanne) näkyvät sinertävinä alueina. 
Baglungin piirikunta (nepaliksi वाग्लुङ, Bāgluṅ) on yksi Nepalin 75 piirikunnasta. Se sijaitsee Nepalin Läntisen kehitysalueen Dhawalagirin vyöhykkeellä. Piirikunta rajoittuu etelässä Gulmin ja Pyuthanin, lännessä Roplan ja Rukumin, pohjoisessa Myagdin ja idässä Parbatin piirikuntaan.
Baglungin piirikunnassa asui vuonna 2011 yhteensä 268 613 henkeä (268 937 as. vuonna 2001). Piirikunnan pinta-ala on 1 784 neliökilometriä ja väestötiheys 151 as./km2. Hallinnollinen keskus on Baglung (29 360 as., 2011).
Luonnonmaantieteellisesti piirikunta luetaan osaksi Nepalin Läntistä kumpuvyöhykettä. Tarkemmassa jaottelussa piirikunnasta 2,8 % voidaan luokitella ylempään trooppiseen, 37,1 % subtrooppiseen, 39,4 % lauhkeaan, 18,6 % subalpiiniseen ja 2,1 % alpiiniseen kasvillisuusvyöhykkeeseen kuuluvaksi.
Baglungin kaupunkia.
Aiheesta muualla

Kuvia tai muita tiedostoja aiheesta Baglungin piirikunta Wikimedia Commonsissa
Jääkiekon I-divisioona 1979–1980

| I-divisioona 1979–1980 |
| --- | --- |
Joukkueiden määrä:  10
Sarja alkoi:  30. syyskuuta 1979
Sarja päättyi:  18. maaliskuuta 1980
Pistepörssin voittaja:  Heimo Iivonen, HPK
Ylempi sarjataso:  SM-Liiga
Alempi sarjataso:  II-divisioona
  ← 1978-1979 :  1980-1981 → 
Kaudella 1979–1980 Jääkiekon I-divisioona pelattiin kymmenen joukkueen nelinkertaisena sarjana. Sarjan kaksi parasta etenivät SM-karsintaan kahden SM-liigan heikoimman joukkueen kanssa ja kaksi heikointa joukkuetta joutuivat karsimaan sarjapaikastaan II-divisioonan parhaiden kanssa.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | HPK | 36 | 30 | 1 | 5 | 234 | 114 | +120 | 61 |
| 2 | SaiPa | 36 | 26 | 2 | 8 | 243 | 112 | +131 | 54 |
| 3 | SaPKo | 36 | 25 | 2 | 9 | 217 | 143 | +74 | 52 |
| 4 | Sport | 36 | 20 | 1 | 15 | 167 | 186 | -19 | 41 |
| 5 | JyP | 36 | 14 | 6 | 16 | 190 | 166 | +24 | 34 |
| 6 | FoPS | 36 | 14 | 3 | 19 | 167 | 204 | -37 | 31 |
| 7 | Jäähonka | 36 | 14 | 0 | 22 | 131 | 163 | -32 | 28 |
| 8 | KooKoo | 36 | 10 | 3 | 23 | 132 | 211 | -79 | 23 |
| 9 | Jukurit | 36 | 9 | 2 | 25 | 147 | 201 | -54 | 20 |
| 10 | Kiekko-67 | 36 | 7 | 2 | 27 | 113 | 248 | -135 | 16 |
Kaksi parasta SM-liigakarsintaan, kaksi heikointa I-divisioonakarsintaan.
Sarjataulukko > Liigakarsinta

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | SaiPa | 6 | 4 | 1 | 1 | 45 | 27 | +18 | 9 |
| 2 | Jokerit | 6 | 4 | 1 | 1 | 49 | 34 | +15 | 9 |
| 3 | HPK | 6 | 1 | 2 | 3 | 30 | 38 | -8 | 4 |
| 4 | KooVee | 6 | 1 | 0 | 5 | 22 | 47 | -25 | 2 |
SaiPa nousi SM-liigaan ja KooVee putosi I-divisioonaan.
Sarjataulukko > I-divisioonakarsinta

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | JoKP | 6 | 5 | 0 | 1 | 27 | 22 | +5 | 10 |
| 2 | Kiekko-67 | 6 | 2 | 1 | 3 | 31 | 29 | +2 | 5 |
| 3 | Valtit | 6 | 2 | 1 | 3 | 31 | 31 | 0 | 5 |
| 4 | Jukurit | 6 | 1 | 2 | 3 | 21 | 28 | -7 | 4 |
Kiekko-67 ja Valtit olivat karsintasarjan jälkeen tasapisteissä, joten seuraavan vuoden I-divisioonakauden osallistuja ratkaistiin uusintaottelulla. Valtit voitti ottelun 9–2.
JoKP ja Valtit nousivat I-divisioonaan ja Kiekko-67 ja Jukurit putosivat II-divisioonaan.
Balkanmakkara

Balkanmakkara eli balkaninmakkara on leikkelemakkara, joka on voimakkaasti savustettu, mausteinen ja karkearakenteinen. Balkanmakkarassa on yleensä käytetty sekä sian-, naudan- että broilerinlihaa. Balkanmakkara on 1950-luvulta ja oli pitkään vientituote Neuvostoliittoon. Balkan tehdään syötäväksi kelpaamattomaan kuoreen. Sitä myydään kokonaisina tankoina sekä valmiiksi viipaloituna vakuumi- ja suojakaasupakkauksissa.